August Philipp Klara
August Philipp Klara (22. mai (ukj) 1790 – 1850) oli eesti päritolu Baltisaksa kunstnik ja graveerija. Ta õppis muu hulgas Karl August Senffi käe all. Kunstiajaloolase Voldemar Vaga hinnangul on Klara tuntud töödest kahtlemata parimad kuus akvatintatehnikas teostatud Tartu ülikooli hoonete vaadet, mis ilmusid erialbumina 1821. aastal. Nendel mõõtmetelt väikestel gravüüridel on suur kultuurilooline väärtus kui esimestel Tartu ülikooli hoonete kujutustel.